Diari Oficial de la Generalitat Valenciana


Sumari del DOGV 4074, del 29-08-2001 (2001/7238)

ORDRE de 12 de juliol de 2001, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen per a 2001 les subvencions destinades a les agrupacions de defensa vegetal (ADV) gestionades per la Direcció General d'Innovació Agrària i Ramaderia, i es deroga l'Ordre de 6 d'octubre de 2000, d'ajudes per a la realització d'anàlisis en les produccions agràries obtingudes per tècniques d'agricultura integrada.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4074

Data del DOGV
:   29-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/7238


Data del document
:   12-07-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * explotació agrària
    * residu d'insecticida
    * ajuda pública
    * suport econòmic
    * ajuda a l'agricultura
    * pesticida

ORDRE de 12 de juliol de 2001, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen per a 2001 les subvencions destinades a les agrupacions de defensa vegetal (ADV) gestionades per la Direcció General d'Innovació Agrària i Ramaderia, i es deroga l'Ordre de 6 d'octubre de 2000, d'ajudes per a la realització d'anàlisis en les produccions agràries obtingudes per tècniques d'agricultura integrada. [2001/7238]
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigeix que en les bases reguladores de la concessió de subvencions s'indiquen la línia o les línies de subvencions que les financen i l'import global màxim que s'hi destina. Aquests extrems depenen de la llei anual de pressupostos, en aquests moments la Llei 12/2000, de 28 de desembre, de Pressupostos de la Generalitat Valenciana per a l'exercici 2001.
  
Per això, vista la proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article únic
  
Les subvencions regulades en les disposicions indicades en aquest article i gestionades per la Direcció General d'Innovació Agrària i Ramaderia es concediran en l'exercici 2001, a càrrec de les línies de subvenció i pels imports globals màxims que s'assenyalen, d'acord amb la Llei 12/2000, de 28 de desembre, de Pressupostos de la Generalitat Valenciana per a l'exercici 2001, programa 542.20, ?Investigació i tecnologia agrària?.
  
A) Ordre de 23 de maig de 1990, de la Conselleria d'Agricultura, Pesca i Alimentació, per la qual s'estableix una línia d'ajudes per a les agrupacions de defensa vegetal (ADV), (DOGV núm. 1327, de 18/06/90), desenvolupada per mitjà de la Resolució de 31 de maig de 1991, de la Direcció General de Producció i Indústries Agràries (DOGV núm.1591, de 22/07/99).
  
Línia T3068/000/01
  
Import global màxim: 03.381.193 pessetes (220.908,01 euros).
  
Finançament: 60% CEE (FEOGA-ORIENTACIÓ) i 40% Conselleria d'Agricultura, Pesca i Alimentació.
  
Documentació justificativa que cal aportar per al pagament:
  
- Nòmines (incloent-hi Seguretat Social) del personal tècnic contractat (enginyer tècnic agrícola o agrònom).
  
- Justificant de desplaçaments fora de l'àmbit territorial habitual de l'agrupació, incloent-hi dietes, locomoció i altres despeses computables.
  
- Justificants de pagament dels tres apartats anteriors.
  
Línia T1939/000/01
  
Import global màxim: 9.000.000 de pessetes (54.091,09 euros)
  
Finançament: 60% CEE (FEOGA-ORIENTACIÓ) i 40% Conselleria d'Agricultura, Pesca i Alimentació.
  
Documentació justificativa que cal aportar per al pagament:
  
Factures i justificants de pagament del material inventariable que haja sigut acordat com a necessari en les reunions de coordinació de les activitats, segons s'estableix en l'apartat C de l'article tercer de la Resolució de 31 de maig de 1991, de la Direcció General de Producció i Indústries Agràries.
  
DISPOSICIÓ DEROGATÒRIA
  
Queda derogada l'Ordre de 6 d'octubre de 2000, per la qual s'estableixen ajudes per a la realització d'anàlisis d'aigua, sòls, fulles i residus de plaguicides en produccions agràries obtingudes per tècniques d'agricultura integrada (DOGV núm. 3858, de 17/10/2000).
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 12 de juliol de 2001
  
La consellera d'Agricultura, Pesca i Alimentació,